Document ID: 32006R0393

A BIZOTTSÁG 393/2006/EK RENDELETE
(2006. március 6.)
a fokhagymára vonatkozó autonóm vámkontingensek 2006. április 1-jétől történő megnyitásáról és kezeléséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia csatlakozási szerződésére,
tekintettel a Ciprus, Cseh Köztársaság, Észtország, Lengyelország, Lettország, Litvánia, Magyarország, Málta, Szlovénia és Szlovákia csatlakozási okmányára és különösen annak 41. cikke első bekezdésére,
mivel:
(1)
Az 1870/2005/EK bizottsági rendelet (1) rendelkezik a vámkontingensek megnyitásáról és kezeléséről, valamint bevezeti a harmadik országokból behozott fokhagymára vonatkozó származási bizonyítványok rendszerét.
(2)
Az 1870/2005/EK rendelet átmeneti intézkedésekről rendelkezik annak érdekében, hogy a Cseh Köztársaságban, Észtországban, Cipruson, Lettországban, Litvániában, Lengyelországban, Magyarországon, Máltán, Szlovéniában és Szlovákiában (a továbbiakban „új tagállamok”) működő importőrök részesülhessenek a kontingensek előnyeiből. Az adott intézkedések célja, hogy különbséget tegyenek az új tagállamok hagyományos és új importőrei között, és hogy kiigazítsák a referenciamennyiség fogalmát annak érdekében, hogy ezek az importőrök részesüljenek e rendszer előnyeiből.
(3)
A kibővült közösségi piac folyamatos ellátása érdekében, figyelembevéve az új tagállamokban azok Európai Unióhoz történő csatlakozását megelőzően fennálló gazdasági ellátási viszonyokat, ideiglenes jellegű autonóm importvámkontingenst kell megnyitni a 0703 20 00 KN-kód alá tartozó friss vagy fagyasztott fokhagymára vonatkozóan.
(4)
Az új kontingensnek átmenetinek kell lennie, és nem érintheti az új tagállamok csatlakozását követően a Kereskedelmi Világszervezettel (WTO) folytatott tárgyalások eredményeit.
(5)
Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
(1) 2006. április 1-jén4 400 tonnás, 09.4066 tételszámú autonóm vámkontingens (a továbbiakban: autonóm kontingens) megnyitására kerül sor a 0703 20 00 KN-kód alá tartozó friss vagy fagyasztott fokhagyma közösségi importjára vonatkozóan.
(2) Az autonóm kontingens keretében importált termékekre alkalmazandó értékvám 9,6 %.
2. cikk
E rendelet rendelkezéseire is figyelemmel az autonóm kontingens kezelésére az 1870/2005/EK rendeletet kell alkalmazni.
Mindazonáltal az 1870/2005/EK rendelet 1. cikke, 4. cikkének (2) bekezdése, 6. cikke, 7. cikkének (2) bekezdése, 8. cikkének (3) és (6) bekezdése, 9. cikkének első bekezdése, valamint 10. cikkének (1) és (2) bekezdése nem alkalmazandó az autonóm kontingens kezelésére.
3. cikk
Az autonóm kontingens alapján kibocsátott behozatali engedélyek (a továbbiakban: engedélyek) 2006. június 30-ig érvényesek.
Az 1870/2005/EK rendelet alkalmazásában az engedélyeket „A” engedélyekként kell kezelni. Az engedélyek 24. rovatában fel kell tüntetni az I. mellékletben szereplő megjegyzések egyikét.
4. cikk
(1) Az importőrök engedélykérelmüket e rendelet hatálybalépését követő öt munkanapon belül nyújthatják be a tagállamok illetékes hatóságaihoz.
Az engedélykérelmek 20. rovatában fel kell tüntetni a II. mellékletben szereplő bejegyzések egyikét.
(2) Az importőrök által eljuttatott engedélykérelmek az autonóm kontingens mennyiségének legfeljebb 10 %-ára vonatkozhatnak.
5. cikk
Az autonóm kontingens a következők szerint kerül felosztásra:
-
70 % a hagyományos importőrök számára,
-
30 % az új importőrök számára.
Ha az importőrök egyik kategóriája nem használja fel teljes egészében a kiutalt mennyiséget, a fennmaradó mennyiség átutalható a másik kategóriának.
6. cikk
(1) A tagállamok az e rendelet hatálybalépését követő hetedik munkanapon értesítik a Bizottságot azokról a mennyiségekről, amelyekre engedélykérelmeket nyújtottak be.
(2) Az engedélyeket az e rendelet hatálybalépését követő tizenkettedik munkanapon adják ki, kivéve ha a Bizottság a (3) bekezdés értelmében különleges intézkedéseket hozott.
(3) Amennyiben a Bizottság az (1) bekezdésnek megfelelően továbbított információk alapján megállapítja, hogy az engedélykérelmek meghaladják az importőrök egyik kategóriája számára rendelkezésre álló, az 5. cikkben megállapított mennyiségeket, egy rendeleti úton egységes százalékos csökkentést fogad el a szóban forgó kérelmekre.
Ebben az esetben az engedélyeket az illetékes hatóságok az első albekezdésben megjelölt rendelet hatálybalépését követő harmadik munkanapon bocsájtják ki. Az 1870/2005/EK rendelet 11. cikke értelemszerűen alkalmazandó.
7. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. március 6-án.

Labels: 3
17
5